L 45/1390
LT
Europos Sąjungos oficialusis leidinys
2022 2 24
KOMISIJA BANDOMIEJI PROJEKTAI
PP 01 — SKYRIUS MOKSLINIAI TYRIMAI IR INOVACIJOS (tęsinys) PP 01 21
(tęsinys)
PP 01 21 01
(tęsinys) Turėtų būti įvertinama galimybė sumažinti išmetamųjų teršalų kiekį filtruojant stabdžių dulkes.
Dėl sudėtingų sąlygų netoli stabdžių ir vairinės pirmiausia turėtų būti atliekami laboratoriniai bandymai ant inercinio dinamometro bandymų stendo, laikantis kietųjų dalelių matavimo darbo grupės metodo.
Laboratoriniai bandymai turėtų būti atliekami su ne mažiau kaip trimis transporto priemonėmis ir jie turi apimti lengvųjų ir komercinių transporto priemonių stabdžius.
b) papildomi lauko bandymai, kuriais vertinamas išmetamųjų teršalų išmetimo rodiklio sumažėjimas filtruojant stabdžių dulkes.
Laboratorinių bandymų metu negalima tinkamai įvertinti sudėtingų sąlygų vairinėje prie stabdžių.
Todėl turėtų būti atliekami papildomi lauko bandymai su ne mažiau kaip trimis transporto priemonėmis ir jie turi apimti lengvųjų ir komercinių transporto priemonių stabdžius.
Remiantis gravimetriniu matavimu, turėtų būti parodytas kietųjų dalelių kiekio sumažėjimas realiomis važiavimo sąlygomis ir turėtų būti palygintas su laboratorijos rezultatais.
c) laboratoriniai bandymai, kuriais vertinamas išmetamųjų teršalų išmetimo rodiklio sumažėjimas naudojant aktyviąsias aplinkos oro filtravimo sistemas.
Tūrio srautas naudojant aktyviąją oro filtro sistemą nustatomas laboratorijos skalėje keliems važiavimo greičiams.
Laboratorijos sąlygomis galima kartoti bandymus nepriklausomai nuo aplinkos sąlygų.
Todėl turėtų būti atliekami vėjo tunelio bandymai.
Atsižvelgiant į nustatytus tūrio nuotėkius, išmetamųjų teršalų kiekio sumažėjimą galima apskaičiuoti remiantis žiniomis apie įprastas aplinkos dulkių koncentracijas ortakyje.
Vėjo tunelio bandymai turėtų būti atliekami su ne mažiau kaip trimis transporto priemonėmis ir jie turėtų apimti lengvąsias, komercines ir sunkiąsias transporto priemones.
d) papildomi lauko bandymai, kuriais vertinamas išmetamųjų teršalų išmetimo rodiklio sumažėjimas naudojant aktyviąsias aplinkos oro filtravimo sistemas.
Be to, atliekant lauko bandymą realiomis važiavimo sąlygomis turėtų būti išbandomos nustatytų sprendimų galimybės mažinti išmetamų teršalų kiekį.
Turėtų būti išbandomi bent du modifikavimo sprendimai, o PM10 ir PM2,5 sumažinimas kiekybiškai įvertinamas esant įvairioms aplinkos sąlygoms (temperatūrai, drėgmei, kietųjų dalelių koncentracijai, eismo intensyvumui).
Lauko bandymai turėtų būti atliekami su ne mažiau kaip 20 transporto priemonių ir jie turi apimti lengvąsias, komercines ir sunkiąsias transporto priemones ir vykti bent trijuose Europos miestuose.
Lauko bandymų rezultatai turėtų būti rodiklis dėl aplinkos būklės poveikio bendram transporto priemonių išmetamų kietųjų dalelių kiekiui norint priimti kitus teisės aktus.
3) integruotų smulkių dulkių dalelių filtravimo sistemų galimybių studija ir demonstracinė transporto priemonė.
Turėtų būti atlikta galimybių studija, siekiant ištirti galimybes integruoti anksčiau aprašytus modifikavimo sprendimus į būsimas transporto priemones.
Visų pirma reikėtų apibrėžti, kokiu mastu filtravimo sistemos gali būti integruotos į būsimą transporto priemonių parką.
Siekiant įvertinti bendrą poveikį transporto priemonių išmetamų teršalų kiekiui, turi būti atlikta holistinė techninė peržiūra.
Be to, turėtų būti sukonstruotas transporto priemonės prototipas (demonstracinis automobilis), kuriame būtų integruotos koncepcijos ir kurį būtų galima naudoti tolesniems lauko bandymams.